Finále 9. ročníka Pohára víťazov pohárov sa hralo 21. mája 1969 v Bazileji. Víťazom v tom čase druhého najvýznamnejšieho európskeho pohára sa stal Slovan Bratislava, ktorý porazil FC Barcelona 3:2. Slovan ako jediný československý a slovenský futbalový klub vyhral niektorú z európskych pohárových súťaží, zároveň sa stal prvým klubom z tzv. východneho bloku s touto poctou.

Cesta do finále
---------------

| PVP 1968/69 | Československo  Slovan Bratislava | Španielsko (1945-1977)  FC Barcelona |
| --- | --- | --- |
| Súper | Výsledky | Súper | Výsledky |
| 1. kolo | Juhoslávia  FK Bor | 3:0, 0:2 | Švajčiarsko  FC Lugano | 1:0, 3:0 |
| 2. kolo | Portugalsko  FC Porto | 0:1, 4:0 | voľný žreb |
| štvrťfinále | Taliansko  AC Turín | 1:0, 2:1 | Nórsko  FK Lyn | 3:2, 2:2 |
| semifinále | Škótsko  Dunfermline Athletic | 1:1, 1:0 | Západné Nemecko  1. FC Köln | 2:2, 4:1 |

Priebeh zápasu
--------------

Obaja súperi predviedli otvorený futbal, hráči Slovana sa presadili proti elegantnému štýlu Barcelony rýchlosťou a zdravou agresivitou. Po úvodnom výkope stratili Katalánci loptu, akcia sa začala u kapitána belasých Horvátha, pokračovala po osi Jokl – Cvetler – Hrdlička, ten vrátil prihrávku Cvetlerovi, ktorý strelou do ľavého dolného rohu otvoril skóre. V 17. minúte využil Zaldúa zaváhanie obrany Slovana a vyrovnal na 1:1. Po polhodine hry sa vydal na veľké sólo z vlastnej polovice Hrivnák, pred šestnástkou si vymenil loptu s Joklom a strelou z desiatich metrov zvýšil na 2:1. O dvanásť minút viedol Slovan už dvojgólovým rozdielom. Karol Jokl, najlepší hráč zápasu pohotovo rozohral aut, Ján Čapkovič obišiel Olivellu i Peredu a prehodil brankára Sadurního. V druhom polčase Rexach gólom priamo z rohu znížil stav zápasu na 2:3. Šancu na vyrovnanie mal Zaldúa, sám pred bránou Slovana však mieril nad.

Po záverečnom hvizde rozhodcu van Ravensa mohol legendárny športový komentátor Gabo Zelenay zvolať: „*Vyhrali sme, priatelia doma. Vyhrali sme 3:2! Náš je pohár. Slávny a veľký. Nádherný! Bravo, chlapci, naši jastrabi z Tehelného poľa bratislavského!*" Fanúšikovia Slovana vbehli na trávnik oslavovať svojich hrdinov, doslova ich povyzliekali z dresov. Víťaznú trofej z rúk prezidenta UEFA Gustava Wiederkehra preberal kapitán tímu Alexander Horváth a jeho spoluhráči v trenírkach. Jediný, kto si zachránil dres a získal aj cennú pamiatku - loptu z finále bol brankár Vencel.

Okrem hráčov, ktorí boli priamymi aktérmi finálového zápasu, zasiahli počas sezóny do bojov o cennú trofej: Jozef Kontír – Ján Popluhár, Peter Mutkovič, Ľudovít Zlocha, Dušan Hlavenka, Jozef Határ, Milan Sokol

Štatistika zápasu
-----------------

|  |  |  |  |  |
| --- | --- | --- | --- | --- |
| 21. máj 1969 | Slovan Bratislava | **3 – 2** | FC Barcelona | Štadión Sv. Jakuba, Bazilej |

|  |  |  |  |  |
| --- | --- | --- | --- | --- |
| 20:00 | Cvetler Gól v 2. minúte 2.Hrivnák Gól v 30. minúte 30.Ján Čapkovič Gól v 42. minúte 42. | (3-1) | Zaldúa Gól v 16. minúte 16.Rexach Gól v 52. minúte 52. | Divákov: 22 000  Rozhodca: Laurens van Ravens Holandsko |

|  |  |
| --- | --- |
| 




**Slovan**
 | 




**Barcelona**
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
|  |
|  |  |
| B | **1** | Československo  Alexander Vencel |
| O | **2** | Československo  Jozef Fillo |
| O | **5** | Československo  Alexander Horváth Captain |
| O | **3** | Československo  Vladimír Hrivnák |
| O | **4** | Československo  Ján Zlocha |
| S | **6** | Československo  Ivan Hrdlička |
| S | **9** | Československo  Jozef Čapkovič |
| Ú | **7** | Československo  Ľudovít Cvetler |
| Ú | **8** | Československo  Ladislav Móder |  | Vystriedaný v 67. minúte 67' |
| Ú | **10** | Československo  Karol Jokl |
| Ú | **11** | Československo  Ján Čapkovič |
| **Striedania:** |
| Ú | **14** | Československo  Bohumil Bizoň |  | Nastúpil v 67. minúte 67' |
| **Tréner:** |
| Československo  Michal Vičan |

 | 

|  |
| --- |
|  |
|  |  |
| B | **1** | Španielsko (1945-1977)  Salvador Sadurní |
| O | **2** | Španielsko (1945-1977)  Josep Franch |  | Vystriedaný v 11. minúte 11' |
| O | **3** | Španielsko (1945-1977)  Eladio |
| O | **4** | Španielsko (1945-1977)  Joaquim Rifé |
| O | **5** | Španielsko (1945-1977)  Ferran Olivella |
| S | **6** | Španielsko (1945-1977)  Pedro Zabalza |
| S | **7** | Španielsko (1945-1977)  Carlos Pellicer |
| Ú | **8** | Španielsko (1945-1977)  Santiago Castro |  | Vystriedaný v 46. minúte 46' |
| Ú | **9** | Španielsko (1945-1977)  José Antonio Zaldúa Captain |
| Ú | **10** | Španielsko (1945-1977)  Josep Maria Fusté |
| Ú | **11** | Španielsko (1945-1977)  Carles Rexach |
| **Striedania:** |
| S | **13** | Španielsko (1945-1977)  Jesús María Pereda |  | Nastúpil v 11. minúte 11' |
| Ú | **14** | Portugalsko  Mendonça |  | Nastúpil v 46. minúte 46' |
| **Tréner:** |
| Španielsko (1945-1977)  Salvador Artigas |

 |

Referencie
----------

1. ↑  ŠTEVČÍK, Rado. *Štyridsať rokov v tieni Pohára víťazov pohárov | Šport | Bratislavské noviny* [online]. www.bratislavskenoviny.sk, 2009-06-10, [cit. 2023-09-05]. Dostupné online.
2. ↑  FUKATSCH, Peter. *Víťaznú loptu schoval pod dres* [online]. sportnet.sme.sk, 2009-05-17, [cit. 2023-09-05]. Dostupné online.